Sunan Gunung Jati

Sunan Gunung Jati atau labiah dikenal jo namo Sayyid Al-Kamil adolah salah saurang dari Walisongo, inyo lahia pado taun 1448 Masehi dari Syarif Abdullah Umdatuddin, Sultan Partamo Kasultanan Champa jo Syarifah Mudaim (Nyai Rara Santang), anak padusi dari Sri Badugara (Prabu Siliwangi) dari Karajaan Padjajaran. 

Namo lain dari Sunan Gunung Jati jugo dikenal sabagai Syarif Hidayatullah, nan namo ko kamudian diabadikan sabagai namo Universitas Islam Negeri Syarif Hidayatullah Jakarta di Kota Tangerang Selatan, Banten.  Sandangkan namo Sunan Gunung Jati diabadikan sabagai namo sabuah perguruan tinggi Islam nagara di Kota Bandung, Jawa Barat, yaitu Universitas Islam Negara Sunan Gunung Djati,  Korem 063 / Sunan Gunung Jati di Cirebon jo layanan kareta api panumpang, yaitu di Kareta Api Gunun Jati rute Semarang–Cirebon–Jakarta Gambir nan alah baoperasi sajak 1 Pebruari 2025.

 Asa 
Sunan Gunung Jati lahia di Makkah Al-Mukarramah jo namo Syarif Hidayatullah tahun 1448 Masehi. Ibunyo banamo Nyai Rara Santang, katurunan dari Prabu Siliwangi, panguaso Karajaan Pajajaran. Nyai Rara Santang pai naiak haji ka Makkah samo Pangeran Cakrabuana kakaknyo nan labiah tuo. Salamo tingga di Makkah, inyo baraja jo Syekh Bayanullah, adiak dari Syekh Datuk Kahfi. Syekh Datuk Kahfi adolah surang ulama dari Makkah nan manyebarkan Islam di Cirebon. Nyai Rara Santang jo Kakaknyo baguru jo inyo, dan gurunyolah nan manyuruahnyo untuak segera manunaikan ibadah haji ka Makkah basamo kakaknyo, Pangeran Cakrabuana.

Di Makah, Nyai Rara Santang manikah jo Syarif Abdullah Al-Hasyimi,Raynard Kristian Bonanio Pardede (26 Maret 2025) "Berdakwah dengan Kerendahan Hati" Kompas. hal 2 saurang bangsawan Timur Tangah, nan kudian hari manjadi sultan jo gala Sultan Maulana Umdatuddin Al-Hasyimi. Inyo manguasoi wilayah Bani Ismail di Mesir jo wilayah Bani Israel di Palestina. Nyai Rara Santang kamudian mandapek namo baru Syarifah Muda’im dan tingga di Mesir basamo suami jo anak-anaknyo.

Katiko baumua duo puluah taun, Syarif Hidayatullah pai ka Makkah dan baraja jo ulama-ulama Makkah. Sasudah tu, baliau marantau ka Nusantara, Indonesia. Baliau singgah di Gujarat, kudian ka Karajaan Samudra Pasai. Di Pasai, baliau baraja jo Sayyid Maulana Ishaq. Dari Pasai, balayia ka Banten. Dari Banten, inyo kamudian pai ka Surabaya untuak baraja jo Sunan Ampel. Sasudah babarapo wakatu, barulah inyo disuruah untuak mangawanan mamaknyo di Cirebon untuak manyebarkan Islam. Baliau managakan pesantren di daerah Gunung Jati. Kamudian beliau tanamo jo namo Sunan Gunung Jati.

Paragraf di ateh adolah carito Sunan Gunung Jati, diambiak dari naskah Carita Purwaka Caruban Nagari, dari mulai pupuh duo baleh sampai ka tujuah baleh. Naskah Carita Purawaka Caruban Nagari adolah buku nan ditulih dek Pangeran Arya Cirebon pado taun 1720.

 Riwayaik Hiduik 

 Proses Baraja 
Babad Cirebon manyabuik baso kutiko Pangeran Cakrabuwana mambangun kota Cirebon, inyo indak punyo ahli waris, mako sasudah pulang dari Timur Tangah Syarif Hidayatullah maambiak paran mambangun kota tu jo manjadi pamimpin kampuang Muslim nan baru tabantuak salapeh Uwaknyo maningga.

 Kasultanan Cirebon 
Pado taun 1478, diadoan rundiangan untuak para wali di Tuban, Jawa Timur untuak mancari pangganti Sunan Ampel sabagai pamimpin para wali, nan akhianyo Syarif Hidayatullah (Sunan Gunung Jati) nan tapiliah. Sajak saat itu, pusek kagiatan para wali dipindahan ka Gunuang Sembung, kecamatan Gunung Jati, Kabupaten Cirebon, Jawa Barat . Pusek kagiatan agamo iko kudian disabuik jo namo Puser Bumi (bahaso Indonesia: pusek dunia).Kurnia, Rohmat. 2009. Tempat dan Peristiwa Sejarah di Jawa Barat. Bandung: Sarana Pancakarya Nusa

Pado taun 1479 Masehi, jabatan Pangeran Walangsungsang sabagai panguaso Cirebon digantian dek anak adiaknyo, yakni Syarif Hidayatullah (anak dari panikahan Nyai Rarasantang jo Syarif Abdullah dari Mesir ) nan sabalunnyo manikah jo Nyimas Pakungwati (anak padusi Pangeran Walangulis jo Nyai Indang Geulis) nan sasuah maningganyo dikenal jo panggilan Sunan Gunung Jati jo gala Syarif Hidayatullah bin Maulana Sultan Muhammad Syarif Abdullah dan juo punyo gala Ingkang Sinuhun Kangjeng Susuhunan Jati Purba Panetep Panatagama Awlya Allah Kutubid Jaman Khalifatur Rasulullah.

Syarif Hidayatullah malalui limbago Wali Sanga salalu mandakek-i kakeknyo, yaitu Jaya Dewata (Prabu Silih Wangi ) untuak namuah mamaluak agamo Islam sarupo neneknyo Nyai Subang Larang nan alah lamo baagamo Islam sabalun manikah jo Prabu Silih Wangi, namun hal iko indak mahasilkan hasia. Pado taun 1482 (pado saaik kakuasaan Karajaan Galuh jo Sunda alah manjadi satu baliak di tangan Prabu Silih Wangi), sarupo nan dinyatokan dalam naskah Purwaka Caruban Nagari dek Pangeran Arya Carbon.Pado tanggal 12 Safar 887 Hijriah atau tapeknyo tanggal 2 April 1482 Masehi, akhianyo Syarif Hidayatullah mambuek maklumat nan ditujukan kapado Prabu Silih Wangi sabagai Rajo Pakwan Pajajaran bahwa mulai saat itu Cirebon indak ka mangirim upeti lai. Maklumat iko kamudian diikuikan dek pajabat-pajabat di wilayah Cirebon (bahaso Cirebon : gegeden).

 Maningga 
jmpl|232x232px|Makam Sunan Gunung Jati .
Syekh Syarif Hidayatullah Sunan Gunung Jati maningga dunia pado tanggal 26 Rayagung pado taun 891 Hijriah atau sasuai jo tanggal 19 September 1568 Masehi, nan  tanggal Jawa pado tanggal 11 Krisnapaksa pado bulan Badramasa pado taun 1491 Saka.

Sunan Gunung Jati maningga pado umua 120 taun. Tahta Cirebon kamudian diwarihan dek cicitnyo, Zainul Arifin, nan naiak tahta pado umua 23 jo gala Panembahan Ratu.

Syekh Syarif Hidayatullah kudian dikenal jo namo Sunan Gunung Jati dek masyarakaik Cirebon karano inyo dimakamkan di komplek pakuburan bukik Gunung Jati, nan kini dikenal sabagai Astana Gunung Sembung.

 Rujuakan